Tunelul a fost deschis pe 4 aprilie 2016, deși termenul prevăzut inițial era decembrie 2015. Această amânare a avut drept cauză directă amenințările teroriste din Bruxelles în perioada imediat următoare atentatelor de la Paris, din noiembrie 2015. Din cauza suprasolicitării serviciilor de securitate, exercițiile de siguranță în tunel și de evacuare în caz de criză nu au putut fi efectuate. Testele de siguranță au fost executate abia pe 25 februarie 2016, cu doar o lună înainte de atentatele de la Bruxelles. În perioada anterioară deschiderii tunelului, peroanele din gara Schuman erau folosite ca punct terminus pentru garniturile de tren fără pasageri.